OpenLLM-France/wikimedia huggingface dataset:
# Donald Rumsfeld

Donald Henry Rumsfeld (Chicago, 9 de juliol de 1932 - Taos, 29 de juny del 2021) fou un polític i empresari estatunidenc.
Rumsfeld va ser Secretari de Defensa en dos períodes, del 1975 al 1977 amb el President Gerald Ford, i del 2001 al 2006 amb George W. Bush, de manera que és tant el més jove, als 43, com el més vell, als 74, que ha ocupat aquest mateix càrrec. També ha estat diputat per Illinois del 1962 al 1969, conseller del President del 1969 al 1973, representant dels Estats Units a l'OTAN del 1973 al 1974, i Cap del Gabinet de la Casa Blanca del 1974 al 1975.
El 2001, com a Secretari de Defensa de George W. Bush, va supervisar l'atac dirigit pels Estats Units a l'Afganistan que va provocar la caiguda dels talibans, que estaven acollint Ossama bin Laden. El març del 2003, va orquestrar la invasió de les forces estatunidenques a l'Iraq que va derrocar el règim de Saddam Hussein, pel que va rebre elogis inicialment. Però, mentre continuaven els combats, va ser acusat de desplegar un nombre insuficient de tropes i, el 2004, va ser criticat pels abusos de soldats estatunidencs a presos iraquians a la presó d'Abu Ghraib a Bagdad. El 2006 va anunciar la seva renúncia i fou substituït per Robert Gates. Va fer una guerra costosa i divisiva a l'Iraq que, finalment, va destruir la seva vida política i en el seu comiat va advertir que abandonar l'Iraq seria un terrible error.
Va morir el 29 de juny de 2021 a casa seva a Taos, Nou Mèxic, a l'edat de 88 anys.

## Referències

* ↑ «Donald Rumsfeld. Biography, Facts, & Iraq War» (en anglès). Britannica. [Consulta: 3 juliol 2021].
* ↑ Hirsh, Michael. «Donald Rumsfeld, Iraq War Architect, Dead at 88» (en anglès americà). Foreign Policy, 30-06-2021. [Consulta: 3 juliol 2021].
* 1 2 McFadden, Robert D. «Donald H. Rumsfeld, Defense Secretary During Iraq War, Is Dead at 88» (en anglès). The New York Times, 30-06-2021. ISSN: 0362-4331.
# Donald Sassoon

Donald Sassoon és professor d'Història europea comparada a Queen Mary, Universitat de Londres. Ha estat investigador i professor visitant en diverses universitats i institucions, com la Universitat d'Innsbruck, la Maison des Sciences de l'Homme (París), el Remarque Institute (Universitat de Nova York), la Universitat de Queensland (Brisbane, Australia), el Boston College i la Universitat de Trento. La seva obra s'ha traduït a dotze idiomes, entre ells l'espanyol: Mussolini y el ascenso del fascismo (Crítica, 2009), Cultura (Crítica 2006), Cien Años de Socialismo (EDHASA, 2001). Ha fet conferències en més de vint països.

## Referències

* ↑ «Donald Sassoon». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Diploconger polystigmatus

Diploconger polystigmatus és una espècie de peix pertanyent a la família dels còngrids i l'única del gènere Diploconger.

## Descripció

* Pot arribar a fer 30 cm de llargària màxima.

## Hàbitat

És un peix marí, demersal i de clima tropical que viu entre 37 i 215 m de fondària a la plataforma continental.

## Distribució geogràfica

Es troba a l'Índic oriental: el nord-oest d'Austràlia.

## Costums

És bentònic.

## Observacions

És inofensiu per als humans.

## Referències

* 1 2 Kotthaus, A., 1968. Fische des Indischen Ozeans. A. Systematischer Teil. III. Ostariophysi und Apodes. Meteor Forschungsergebnisse. Reihe D, Biologie Núm. 3: 14-56.
* ↑ The Taxonomicon (anglès)
* 1 2 3 4 «Diploconger polystigmatus» (en anglès). FishBase. Froese, Rainer; Pauly, Daniel (editors).
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 1. Eels- Snappers, Muraenidae - Lutjanidae. Zoonetics, Austràlia. 302 p.
* ↑ Karmóvskaia, E.S., 2004. Benthopelagic bathyal conger eels of families Congridae and Nettastomatidae from the Western Tropical Pacific, with descriptions of ten new species. J. Ichthyol. 44(1): S1-S32.
* ↑ Hoese, D.F., D.J. Bray, J.R. Paxton i G.R. Allen, 2006.
* ↑ Gloerfelt-Tarp, T. i P.J. Kailola, 1984. Trawled fishes of southern Indonesia and northwestern Australia. Australian Development Assistance Bureau, Austràlia, Directorate General of Fishes, Indonèsia i German Agency for Technical Cooperation, República Federal d'Alemanya. 407 p.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Enllaços externs

* AQUATAB
# Delta (Colorado)

Delta és una població dels Estats Units a l'estat de Colorado. Segons el cens del 2000 tenia 6.400 habitants, 2.569 habitatges, i 1.741 famílies. La densitat de població era de 464,5 habitants per km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Delta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Delta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
Viccionari
# Dirt Rally

Dirt Rally, és un videojoc de curses desenvolupat i publicat per Codemasters per Windows de Microsoft publicat el 7 de desembre de 2015. Una vezrsió per a les consoles de vuitena generació PlayStation 4 i Xbox One va sortir el 5 d'abril de 2016.

## Gameplay

Dirt Rally, és un videojoc de curses centrat en el ral·li. Els jugadors competeixen en esdeveniments d'etapa cronometrada en i fora d'asfalt en condicions de temps variable. En la versió original, el joc presentava 17 cotxes, 36 etapes de tres ubicacions mundials reals (Baumholder, Powys i Argolis), i multijugador asíncron. Rallycross i jugador versus multijugador són les maneres de jocs planejats. Codemasters va anunciar una llicència amb el Campionat Mundial de Rallycross FIA al juliol de 2015.
Dirt Ral·li presenta una gran quantitat de vehicles en una àmplia varietat de categories. Conté cotxes de les dècades 1960, 1970, 1980, Grup B, Grup A, Grup R, 2000, 2010, Rallycross i Pikes Peak.

## Desenvolupament

Dirt Ral·li està desenvolupat pel creador de videojoc britànica Codemasters utilitzant l'Ego motor. El desenvolupament va començar amb l'equip que va crear el videojoc de Dirt: Showdown (2012). Codemasters ha emfatitzat el seu desig de crear un simulador amb Dirt Ral·li. Van començar prototipant un model de conducció amb pistes basades en mapes de dades. El joc fa servir un model de física diferent de títols anteriors, reconstruïts de zero.
Van presentar un prototip de Dirt Ral·li a periodistes a la fi de 2013, però el joc va ser anunciat oficialment al 27 d'abril de 2015. Va ser publicat més tard per Windows de Microsoft en accés primerenc a la plataforma Steam. El director de desenvolupament Paul Coleman justificava la versió inacabada del joc per obtenir observacions dels jugadors. Codemasters pretén introduir cotxes nous, ubicacions, i maneres en actualitzacions mensuals, i fer alguns ajustos durant el procés d'accés primerenc. La versió completa, amb més cotxes i ubicacionsva ser publicada el 7 de desembre de 2015.

## Recepció

La recepció inicial cap a Dirt Ral·li ha estat positiva.

## Referències

* 1 2 3 4 5 6 Robinson, Martin (27 April 2015).
* 1 2 Scammell, David (27 April 2015).
* ↑ Scammell, David (2 July 2015).
* 1 2 Robinson, Martin (27 April 2015).
# Dubkí (Primórie)

* Per a altres significats, vegeu «Dubkí».
Dubkí (en rus: Дубки) és un poble del krai de Primórie, a l'Extrem Orient de Rússia, que en el cens del 2010 tenia 132 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Distributed Proofreaders

Distributed Proofreaders o abreujat DP or PGDP és un projecte de programari en línia per a fomentar la publicació de texts electrònics per al Projecte Gutenberg (PJ) en permetre a moltes persones de col·laborar com a corrector de proves. El juliol de 2015 ja van corregir més de treinta mil obres.
El programari en línia permet de juxtaposar un fàcsimil de l'original i una proposició de text per reconeixement òptic de caràcters. Tres correctors llegeixen cada pàgina i després d'aquesta operació, es fa el formatatge tipogràfic (títols, itàlics…) en dos torns. Generalment no hi ha més de deu errors per pàgina i el corrector pot fer una pàgina o un llibre senzer, el que dona una gran flexibilitat quant a l'energia investida com a voluntari.
La pàgina web va ser creada per Charles Frank el 2000 com un projecte independent, que va ser integrat en PJ el 2002. El 2004 es va crear Distributed Proofreaders Europe a Belgrad, ans al contrari del projecte mare, un web plurilingüe i escrit en unicode per tal de facilitar la codificació de qualsevol llengua.

## Referències

* ↑ «Celebrating 30.000 Titles». Hot off the Press. Blog.pgdp.net, 07-07-2015. [Consulta: 30 juliol 2016].
* ↑ Norton, Michael. «13 May: Gutenbergproject». A: 365 Ways To Change the World: How to Make a Difference — One Day at a Time (en anglès). Avon (MA): Simon and Schuster, 2007-01-02. ISBN 9781416548324.
* ↑ Hosch, William L. «Project Gutenberg». A: Encyclopædia Britannica (en anglès), 2009.
* ↑ Solym, Clément «Distributed Proofreaders, producteur des livres du Projet Gutenberg, a 10 ans» (en francès). AL - ActuaLitté, 04-11-2010.
# Eduard Decarli

Eduard Decarli (Olomouc, 9 de gener de 1846 - Radebeul, 23 d'octubre de 1903) va ser un cantant i actor alemany d'òpera de la cort.

## Biografia

Després que Decarli havia començat a estudiar a l'Institut Politècnic de Viena el 1864/1865 després de l'escola secundària, va prendre classes de cant a la "Vienna Court Opera School" i després amb Alexander Arlet, Matteo Salvi i Giovanni Gentiluomo.
El 1868 va debutar al "Stadttheater" de Frankfurt del Main. Després va aparèixer a Augsburg, Laibach i des del 1869 al teatre de la cort de "Braunschweig". El 1872 o 1873 va ser contractat com a successor d'Emil Scaria al teatre de la cort de Dresden. Fins al 1902 hi va tenir èxit en el tema seriós i en el tema Buffo, així com actor en teatre parlat. Mentrestant, va ser hoste a l'Òpera de la Cort de Viena el 1880. Va ser membre de la lògia francmaçona de "Braunschweig Carl zum Crowned Pillar".
Decarli, guardonat amb la Creu de Cavaller de 1a Classe de l'Orde d'Albrecht, va morir el 1903 al seu apartament de la Radebeuler Moritzstrasse nº. 1 i va ser enterrat a Radebeul. El seu fill Bruno Decarli (1877–1950) també va ser actor.

## Notes

* 1 2 Lebensdaten vervollständigt anhand schriftlicher Auskünfte des Stadtarchivs Radebeul aus der Personenstandsakte, Stand 30. April 2013.
* ↑ Eduard Johann Schmidt (pdf; 198 kB
* ↑ Andrea Harrandt: Schmidt (Pseud. Decarli), Eduard Johann. In: Oesterreichisches Musiklexikon. Online-Ausgabe, Wien 2002 ff., ISBN 3-7001-3077-5; Druckausgabe: Band 4, Verlag der Österreichischen Akademie der Wissenschaften, Wien 2005, ISBN 3-7001-3046-5.
* ↑ Zur Rezeptionsgeschichte von Haydns "Schöpfung" im 19. Jahrhundert in Dresden
* ↑ Adressbuch Dresden mit Vororten, 1900, S. 83.

## Enllaços externs

* a Bayerischen Musiker-Lexikon Online
* http://www.biographien.ac.at/oebl_10/250.pdf (pdf; 198 kB)
* http://mahren.germanistika.cz/index.php amb informació sobre literatura secundària sobre Decarli
# Resolució 448 del Consell de Seguretat de les Nacions Unides

La Resolució 448 del Consell de Seguretat de les Nacions Unides, fou aprovada el 30 d'abril de 1979, després de recordar resolucions 253 (1968), 403 (1977), 411 (1977), 423 (1978), 424 (1978), 437 (1978) i 445 (1978), el Consell va declarar que les "vergonyoses" eleccions celebrades recentment a Zimbàbue-Rhodèsia pel "règim racista il·legal" eren il·legals i els seus resultats serien nuls i invàlids.
El Consell va continuar afirmant que les eleccions, contràries a les Nacions Unides, no eren un exercici genuí del dret dels ciutadans de Zimbabwe a l'autodeterminació i estaven dissenyades per "perpetuar el govern de la minoria racista blanca".
La resolució 448 va acabar demanant als Estats membres que no reconeguessin els resultats de les eleccions i que seguissin observant les sancions contra la Rhodèsia del Sud.
La resolució va ser aprovada per 12 vots a cap; França, el Regne Unit i els Estats Units es van abstenir de votar.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Gotemba

Gotemba (御殿場市, Gotenba-shi, també Gotenba) és una ciutat de la prefectura de Shizuoka, al Japó.
El març de 2016 tenia una població estimada de 89.283 habitants i una densitat de població de 458 habitants per km². Té una àrea total de 194,63 km².

## Geografia

Gotemba està situada al flanc sud-est del mont Fuji, a la prefectura de Shizuoka.

### Municipalitats veïnes

* Prefectura de Shizuoka
** Oyama
** Susono
** Fujinomiya
** Fuji
* Prefectura de Kanagawa
** Hakone

## Història

Gotemba fou fundada l'11 de febrer de 1955.

## Referències

* ↑ «静岡県御殿場市» (en japonès). Ajuntament de Gotemba, 01-03-2016. [Consulta: 21 març 2016].

## Enllaços externs

* Pàgina web de l'ajuntament de Gotemba (japonès)
# Erard

Erard és el nom dels següents personatges:
* nom alternatiu de Pirard, bisbe de Lieja de 831 a 838, 840 o 841
* Erard de la Mark, príncep-bisbe del principat de Lieja de
* Sébastien Érard (1752-1831), fabricant de pianos
# Cantó de Saumur-Sud

El cantó de Saumur-Sud és una antiga divisió administrativa francesa del departament de Maine i Loira, situat al districte de Saumur. Té 12 municipis i el cap es Saumur. Va desaparèixer el 2015.

## Municipis

* Artannes-sur-Thouet
* Chacé
* Distré
* Fontevraud-l'Abbaye
* Montsoreau
* Parnay
* Rou-Marson
* Saumur (part)
* Souzay-Champigny
* Turquant
* Varrains
* Verrie

## Història

Llista dels consellers generals successius :
| Data d'elecció | Identitat | Partit |
| 1945-1955 | Emmanuel Clairefond | MRP |
| 1955-1973 | Lucien Gautier | UNR |
| 1973-1979 | Lucien Méhel | UDF |
| 1979-1985 | Jacques Percereau | PS |
| 1985-1988 | Jean-Paul Hugot | RPR |
| 1988-2004 | Louis Robineau | UDF-CDS |
| 2004-2015 | Jackie Goulet | Divers gauche |
| les dades anteriors no són pas conegudes ||||
# Napoléon Louis Bonaparte

Napoléon-Louis Bonaparte o Lluís II d'Holanda, príncep francès i altesa imperial (1804), príncep reial d'Holanda (1806) (en neerlandès Napoleon Lodewijk II), va néixer a París l'11 d'octubre del 1804 i va morir a Forlì (Itàlia) el 17 de març del 1831. Va ser el segon fill del rei d'Holanda Lluís Bonaparte i d'Hortense de Beauharnais, filla de Joséphine de Beauharnais. Va portar el títol de Gran duc de Berg del 1809 al 1815.
Es va casar amb la seva cosina Charlotte Bonaparte, filla de Joseph Bonaparte i de Julie Clary.
Adepte dels carbonaris, amb el seu germà Charles Louis Napoléon va contribuir a la causa de la unitat italiana tot participant en un complot a Roma el 1830 pel qual foren expulsats. El 1831, va prendre part a l'aixecament dels ducats centrals d'Itàlia. Va morir probablement en combat contra els austríacs i les tropes papals, a Forlì. Tanmateix, la causa exacta de la mort no es coneix amb certesa, car es va veure afectat en aquella època, juntament amb el seu germà, d'una epidèmia de xarampió.

## Notes i referències

* ↑ Napoléon III, Eric Anceau, ed. Tallandier, 2008, p.27
* ↑ Napoléon III, Eric Anceau, ed. Tallandier, 2008, p.56
# Rasclet ocel·lat

El rasclet ocel·lat (Micropygia schomburgkii) és una espècie d'ocell de la família dels ràl·lids (Rallidae) i única espècie del gènere Micropygia. Habita aiguamolls i en general zones humides amb vegetació, a la zona Neotropical, ocalment al sud-est de Colòmbia, Veneçuela i Guaiana, i des del sud-est del Perú i Bolívia fins al centre i sud-est del Brasil.
# Rhinogobius wuyanlingensis

Rhinogobius wuyanlingensis és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,1 cm de longitud total i les femelles 3,01.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: la Xina.

## Observacions

És inofensiu per als humans.

## Referències

* ↑ Gill T. N., 1859. Notes on a collection of Japanese fishes, made by Dr. J. Morrow. Proc. Acad. Nat. Sci. Phila. v. 11. 144-150.
* ↑ BioLib (anglès)
* ↑ Yang, J.-Q., Wu, H.-L. & I-S. Chen. 2008. A new species of Rhinogobius (Teleostei: Gobiidae) from the Feiyunjiang Basin in Zhejiang Province, China. Ichthyological Research, 55 (4): 379-385.
* 1 2 3 4 FishBase (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Eduard Domènech i Montaner

Eduard Domènech i Montaner (Barcelona, 19 d'abril de 1854 - La Garriga, Vallès Oriental, 15 de setembre de 1938) fou un editor català. Eduard Domènech va néixer al carrer Avinyó de Barcelona, fill de Pere Domènech i Saló, un editor i enquadernador de prestigi de Barcelona, i de Maria Montaner i Vila qui pertanyia a una família acomodada de Canet de Mar. Era germà de l'arquitecte Lluís Domènech i Montaner. Es va casar amb Francesca Ballester i Camps, amb qui va tenir quatre fills: Eduard, Maria, Anna i Eugènia.

## Referències

* 1 2 Registre de Naixements de l'Ajuntament de Barcelona, any 1854, llibre segon, número de registre 1611.
* 1 2 «Esquela funerària». La Vanguardia, 20-09-1938, pàg. 8.
* ↑ «Eduard Domènech i Montaner». Gran Enciclopèdia Catalana. Barcelona: Grup Enciclopèdia Catalana.
# Cardenal-nebot

Un cardenal-nebot és un cardenal elevat per un papa que és el seu oncle, o, de manera general, un parent. La pràctica de crear cardenals-nebots es va originar a l'edat mitjana, i va tenir el seu moment d'esplendor durant el segle xvi i el segle xvii. La paraula nepotisme es refereix originalment i específica a aquesta pràctica.

## Referències

* ↑ Cardinale, Hyginus Eugene. 1976. The Holy See and the International Order. Maclean-Hunter Press. p. 133.
* ↑ Burckhardt, Jacob, and Middlemore, Samuel George Chetwynd. 1892. The Civilisation of the Renaissance in Italy. Sonnenschein. p. 107.
* ↑ Signorotto and Visceglia, 2002, p. 114. "cardinal-neveu".
* ↑ Bunson, Matthew. 1995. "Cardenal Nebot". The Pope Encyclopedia. Crown Trade Paperbacks. ISBN 0-517-88256-6
# Moussé

Moussé (en bretó Moc'hed, en gal·ló Móczaé) és un municipi francès, situat a la regió de Bretanya, al departament d'Ille i Vilaine. L'any 2006 tenia 297 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 101 | 134 | 117 | 111 | 137 | 200 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Gilbert Gérard | |
# NK Bosna Visoko

El Nogometni Klub Bosna Visoko és un club de futbol bosnià de la ciutat de Visoko.

## Història

El club va néixer l'any 1953 per la fusió dels clubs NK Jadran (1923) i NK Radnički (1934) amb l'objectiu de crear un club més potent. El seu moment més brillant fou a finals de la dècada de 1990, en la qual es proclamà campió de la lliga bosniana de futbol (1997-98), de la copa bosniana de futbol (1998-99) i de la Supercopa bosniana de futbol (1999).

## Palmarès

* Lliga bosniana de futbol:
** 1997-98
* Copa bosniana de futbol:
** 1998-99
* Supercopa bosniana de futbol:
** 1999

## Referències

* ↑ «Bosnia-Hercegovina 1997/98» (en anglès). RSSSF [Consulta: 10 novembre 2013].
* ↑ «Bosnia-Hercegovina 1998/99» (en anglès). RSSSF [Consulta: 10 novembre 2013].

## Enllaços externs

* Web no oficial Arxivat 2014-06-01 a Wayback Machine.
* Vídeo creat després de guanyar la Copa de 1999
* Blog
# NK Lokomotiva Zagreb

El Nogometni Klub Lokomotiva Zagreb o NK Lokomotiva Zagreb és un club de futbol croat de la ciutat de Zagreb.

## Història

El club va ser fundat com a ŽŠK Victoria (Željezničarski športski klub Victoria) el 1914. Evolució del nom:
* 1914-1919: ŽŠK Victoria
* 1919-1941: ŠK Željezničar
* 1941-1945: HŽŠK
* 1945-1946: FD Lokomotiva
* 1946-1947: FD Crvena Lokomotiva
* 1947-present: NK Lokomotiva
Després de la Segona Guerra Mundial el club disputà 8 temporades a la primera divisió iugoslava (1947-1955). El 2009 ascendí per primer cop a la primera divisió croata. La temporada 2012-13 fou una de les millors de la seva història, acabant segon a primera divisió, i essent finalista de la copa croata.

## Palmarès

* Segona divisió iugoslava de futbol:
** 1955-56

## Referències

* ↑ «1. momčad - igrači» (en croata). NK Lokomotiva. [Consulta: 16 juliol 2017].
* ↑ «povijest» (en croata). NK Lokomotiva.
* ↑ «Croatia - Final Tables». rsssf.com. [Consulta: 9 abril 2017].
* ↑ «Croatia - Cup Finals». rsssf.com. [Consulta: 9 abril 2017].

## Enllaços externs

* Lokomotiva perfil a UEFA.com
* Lokomotiva perfil a Sportnet.hr (croat)
# NK Brotnjo Čitluk

El Nogometni Klub Brotnjo Čitluk és un club de futbol bosnià de la ciutat de Čitluk.

## Història

El club fou fundat l'any 1955. El seu escut representa l'escut d'armes de Croàcia. La paraula Brotnjo prové del nom històric de la regió de Čitluk. El major èxit del club arribà l'any 2000, quan guanyà el campionat de Bòsnia. Gràcies a aquest triomf, la temporada següent disputà la Lliga de Campions de la UEFA. La següent temporada diputà la Copa de la UEFA.

## Palmarès

* Lliga bosniana de futbol:
** 2000
* Copa d'Herceg-Bòsnia:
** 1999

## Participació a Europa

| Temporada | Competició | Ronda | Club | Casa | Fora |
| 2000/01 | Lliga de Campions de la UEFA | 1Q | FBK Kaunas | 3-0 | 0-4 |
| 2001/02 | Copa de la UEFA | QR | Viking FK | 1-1 | 0-1 |
| 2002 | Copa Intertoto de la UEFA | 1R | FC Zürich | 2-1 | 0-7 |

## Referències

* ↑ «Bosnia-Hercegovina 1999/2000» (en anglès). RSSSF [Consulta: 10 novembre 2013].
# NK Istra 1961

* No s'ha de confondre amb NK Istra.
El Nogometni Klub Istra 1961 o NK Istra 1961 és un club de futbol croat de la ciutat de Pula.

## Història

El club NK Uljanik va ser fundat el 1948. El 1961, es fusionà amb el club NK Pula, per formar el NK Istra. El 1966 es va desfer la fusió, renaixent el NK Uljanik, mentre el NK Istra continuà vida apart. El club va ser finalista de la copa la temporada 2002-03 perdent amb Hajduk Split 4-1 en el temps afegit. La temporada 2004-05 adoptà el nom NK Pula 1856, perquè l'any 1856 fou quan l'Imperi Austrohongarès hi establí les drassanes i l'arsenal. El 2005, esdevingué NK Pula Staro Češko per patrocini. Un any més tard esdevingué NK Pula. I el 2007 adoptà el nom NK Istra 1961. El club va ser comprat per un grup inversor americà el 2015. La temporada 2004-05 ascendí per primer cop a primera divisió.

## Palmarès

* Segona divisió croata de futbol:
** 2003-04, 2008-09
* Tercera divisió croata de futbol:
** 2000-01

## Referències

* ↑ «Croatia - Cup Finals». rsssf.com. [Consulta: 9 abril 2017].
* ↑ «About». [Consulta: 17 abril 2017].
* ↑ «Croatia - Final Tables». rsssf.com. [Consulta: 9 abril 2017].

## Enllaços externs

* Istra 1961 perfil a UEFA.com
* Istra 1961 perfil a Sportnet.hr (croat)